 **Základná škola, Turnianska 10, 851 07 Bratislava**

**USMERNENIE NA HODNOTENIE ŽIAKOV**

**v čase mimoriadnej situácie, spôsobenej prerušením vyučovania v školách**

**v školskom roku 2019/2020**

Toto usmernenie vydáva riaditeľka školy na obdobie prerušenia vyučovania na školách, kedy

je uplatňovaná online forma vzdelávania žiakov školy.

**1. Základné princípy hodnotenia žiakov v čase prerušeného vyučovania :**

a) zabezpečiť spravodlivosť pri hodnotení každého žiaka s rešpektovaním individuálnych

podmienok na domácu prípravu a dištančné vzdelávanie,

b) sústrediť pozornosť na poskytovanie spätnej väzby,

c) akceptovať jedinečnosť podmienok žiakov na vzdelávanie,

**2. Zásady hodnotenia :**

a) v čase mimoriadnej situácie nemôžu byť hodnotenie a klasifikácia znížené len na

základe neplnenia požiadaviek na domácu prípravu a dištančného vzdelávania

z objektívnych príčin,

b) priebežné hodnotenie má mať charakter konštruktívnej spätnej väzby poskytovanej

žiakom počas učenia sa , ktoré má mať motivačný charakter, pomenovať žiakom chyby, ktoré

robia a navrhnúť postup pri ich odstraňovaní,

c) priebežné hodnotenie má mať značne individualizovaný charakter, zohľadňovať vekové a

individuálne osobitosti žiaka a prihliadať na jeho momentálnu psychickú i fyzickú

disponovanosť,

d) pri priebežnom aj záverečnom hodnotení sa prihliada predovšetkým na osobitosti,

možnosti a individuálne podmienky na domácu prípravu počas prerušeného

vyučovania v školách. Pri hodnotení začlenených žiakov prihliadať na IVVP a prípadné

problémy prerokovať s výchovnou poradkyňou, špeciálnou pedagogičkou, školskou psychologičkou,

e) v prípade, že si žiak neplní povinnosti a úlohy zadané vyučujúcim, je potrebné

kontaktovať triedneho učiteľa, ktorý na základe osobnej komunikácie so žiakom resp.

rodičom zistí dôvody, pre ktoré si žiak neplní povinnosti. V prípade, že nedôjde k

náprave, povinnosťou triedneho učiteľa je bezodkladne upovedomiť o tom vedenie školy,

f) ak dôvodom neplnenia stanovených úloh nie sú objektívne dôvody (napr. chýbajúci PC,

softvér, 1 PC pre viac detí v domácnosti, PN a iné), žiak môže byť preskúšaný v určenom termíne v rámci školského roka – po ukončení mimoriadnej situácie, preskúšanie je možné najskôr dva mesiace po obnovení vyučovania v školách alebo do 31.08.2020 komisionálnou skúškou,

g) komisionálna skúška preskúšaním na základe nariadenia riaditeľom školy tohto bude obsahovať učivo, ktoré bolo odučené od 02.09.2019 až do vyhlásenia mimoriadnej situácie dňa 09. 03. 2020. Súčasťou komisionálnej skúšky bude aj základné učivo, ktoré sa zadávalo žiakom pri „učení na diaľku“ a tiež hodnotenie úloh, zadaných tém, odovzdaných projektov a prác za obdobie od 09.03.2020 do 30.06.2020,

h) v rámci priebežného aj záverečného hodnotenia bude použitá klasifikácia podľa novej schválenej metodiky pre obdobie mimoriadnej situácie.